Mitropolia Moldovei, teorii ale conspirației: "Bill Gates a început microciparea populaţiei din Europa“.
ÎPS
Mitropolit Vladimir a organizat un sinod în cadrul Bisericii Ortodoxe din
Moldova. Mai
marii bisericii au trimis către autorități două scrisori oficiale, ale căror
conținut exprimă teorii ale conspirației. Mitropolia
Moldovei susține că Bill Gates a ucis 500.000 de copii în India.
Mitropolitul Republicii
Moldova, Înaltpreasfinţitul Mitropolit Vladimir, a organizat ieri un sinod la
Biserica Ortodoxă din Moldova. Problemele ridicate au fost redactate în două scrisori şi adresate autorităţilor oficiale ale Republicii
Moldova, destinatarii fiind Preşedintele Igor Dodon, Preşedintele Parlamentului
Zinaida Greceanîi şi Primul-Ministru Ion Chicu.Dacă te întrebi ce au notat mai marii
bisericii în documente, află că acel conţinut este halucinant. ÎPS Vladimir și
soborul de episcopi au făcut o analiză comparativă a evenimentelor petrecute la
nivel mondial pe fondul pandemiei. Rezultatul capetelor luminate ale bisericii
nu a făcut altceva decât să scoată în lumină teoria conspiraţiei.De
la opoziţia Suediei privind obligativitatea vaccinării şi până la pericolul
microcipării cauzat de vaccinuri nu a fost decât un simplu pas în imaginaţia
înalţilor bisericii Moldovei. Ei cred că sistemul antihristic mondial vrea să
controleze oamenii prin microcipuri introduse în organism cu ajutorul
vaccinului anti-covid şi apoi să-i monitorizeze prin intermediul tehnologiei
5G.În plus, pe Bill Gates, fondatorul Microsoft şi filantrop de renume, îl acuză de genocid la nivel planetar pentru că susţine ideea reducerii populaţiei globului. Tot el ar fi responsabil şi pentru uciderea a jumătate de milion de copii vaccinaţi în India. La finalul documentului, sinodul a cerut oficialilor ca vaccinarea populaţiei împotriva coronavirusului să se realizeze pe principii benevole şi cu respectarea drepturilor omului.